Bituriges

Ar ViturigedNotennou diwar-benn ar Gelted koz, p. 149, p. 182, pe Bituriges, peBituriges CubiUl lodenn eus pobl orin ar Vituriged, anvet  Bituriges Vivisques, a yeas eus korn-bro Bourges d’ober o annez da-gostez aber ar Gironde, goude dibenn Brezel Galia. S.o. L’arbre Celtique, a oa unan eus pobloù Galia, diazezet er pezh a zo bremañ departamantoù Cher hag Indre.

Bro
En em astenn a rae o bro war ar pezh a zo bremañ departamantoù Cher hag Indre, ha kornaoueg Allier. Stumm un tric'horn a oa gant o domani. Avaricum (Bourges) e oa o c’hêr-benn.

En-dro dezho e oa ar pobloù-mañ : 
 Aedui er reter
 Carnutes en hanternoz
 Turones er gwalarn
 Pictones er c’hornôg
 Lemovices er c'hreisteiz.

Istor
Hervez Titus Livius e oant bet unan eus pobloù galloudusañ Galia war-dro 600 kent JKTitus Livius, Ab urbe condita libri, levrenn V, 34..

En amzer Julius Caesar e oant kevredet gant an AeduiJulius Caesar, Commentarii de Bello Gallico, levrenn VII, 5.. Sevel a rejont a-du gant emsavadeg Verkingetorix koulskoude, ha kas a rejont tud da emgann Alesia (12 000 den)Julius Caesar, Commentarii de bello gallico, levrenn VII, 75..
E-pad Brezel Galia e voe lakaet seziz war Avaricum gant soudarded Caesar. E lec’hioù all e Galia e oa bet c’hwezet an tan er c’hêrioù, war urzh Verkingetorix, evit mirout ouzh ar Romaned da gaout pourvezañsoù enno. Gant annezidi Avaricum e oa bet aspedet Verkingetoriks da espern o c’hêr. Dont a reas armeoù Caesar da gemer anezhi ha da argas armeoù sikour Verkingetorix. Diwar an  den a oa serret e kêr, ne voe nemet 800 a chomas bevJulius Caesar, Commentarii de bello gallico, levrenn VII, 14-18 ha 24-28..

En Eil kantved goude JK edo bro ar Bituriges e proviñs Gallia Aquitania.

Anv
Talvezout a rae o anv Bituriges kement ha « rouaned ar bed », diwar an div elfenn c'halianek bitu-, « bed », ha rix, riges « roue, rouaned »Pierre-Yves Lambert, La langue gauloise, Errance, p. 36, p. 25. Eus an anv Bituriges eo deveret anv kêr Bourges ha hini proviñs Berry.

Notennoù

Rummad:Pobloù Galia